stanford-oval/wikipedia huggingface dataset:
Archánes

| Archánes Αρχάνες |
| --- | --- |
 Archánesin kaupunki Gioúchtasvuorelta nähtynä.
 Kunnallisyksikön sijainti
 Archánes
 Koordinaatit: 35°14′07″N, 25°09′33″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Archánes-Asteroúsia
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  710202
Väkiluku (2011):  5 042
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Archánes (kreik. Αρχάνες) on Kreikan kaupunki sekä samanniminen Archánes-Asteroúsian kunnan kunnallisyksikkö (Δημοτική Ενότητα Αρχανών, Dimotikí Enótita Archanón) ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 5 042 ja varsinaisen Archánesin kaupungin (myös Epáno Archánes, Επάνω Αρχάνες; ”Ylä-Archánes”) väkiluku 3 969 (vuonna 2011).
Neitsyt Marian (Panagía) kirkko Epáno Archánesissa.
Archánesin kaupunki sijaitsee Kreetan pohjoisissa keskiosissa noin 12 kilometriä Iraklionista etelään. Archánesin kunnallisyksikön kyliin kuuluu muun muassa Káto Archánes (”Ala-Archánes”). Archánes tunnetaan ennen kaikkea minolaiselta ajalta peräisin olevasta Archánesin palatsista ja asutuksesta, jonka rauniot ovat kaupungin alla. Osa niistä on kaivettu esille. Alueella on myös lukuisia muita minolaisia kohteita, kuten Anemóspilia, Fourní ja Vathýpetro, sekä Gioúchtas- eli Juktasvuori, joka sijaitsee kaupungin luoteispuolella. Kaupungin nähtävyyksiin kuuluu myös Archánesin arkeologinen museo.
Archánes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Archánes-Asteroúsian kunnaksi yhdessä Asteroúsian ja Níkos Kazantzákiin kanssa, jolloin se muuttui uuden kunnan kunnallisyksiköksi.
Kunnallisyksikön osat

Archánesin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Archánes | Epáno Archánes | 3 969 |
| Archánes | Karnári | 14 |
| Archánes | Vathýpetro | 13 |
| Káto Archánes | Ampelá | 23 |
| Káto Archánes | Káto Archánes | 610 |
| Káto Archánes | Kerá Elaioúsa | 22 |
| Káto Archánes | Patsídes | 391 |
Yhteensä: 5 042
Aiheesta muualla

Kuvia tai muita tiedostoja aiheesta Archánes Wikimedia Commonsissa
Aposelémis

| Aposelémis Αποσελέμης |
| --- | --- |
 Aposelémisin tekojärvi.
Valtiot:  Kreikka
Paikkakunta:  Chersónisos, Iraklion, Kreeta
Koordinaatit:  35°14′50″N, 25°24′19″E
Mittaustietoja
Pinta-ala:  1,928 km²
 fiAposelémis 
Aposelémis (kreik. Αποσελέμης, eli (Τεχνητή) Λίμνη Αποσελέμη, (Technití) Límni Aposelémi, Aposelémisin tekojärvi) on tekojärvi Kreetan saarella Kreikassa. Sen pinta-ala on noin 1,928 neliökilometriä, ja pituus noin 660 metriä ja leveys 320 metriä.
Aposelémisin pato.
Aposelémisin tekojärvi sijaitsee Chersónisoksen kunnassa Iraklionin alueyksikössä linnuntietä noin 7,5 kilometriä etelään Chersónisoksen kaupungista. Sen ympärillä sijaitsevat kylät Potamiés, Mochós ja Avdoú. Järven itärannalla sijaitsee hylätty, nykyisin puolittain järven peittämä Sfendýlin kylä.
Järven muodostanut Aposelémisin pato (Φράγμα Αποσελέμη, Frágma Aposelémi) valmistui vuonna 2012. Sen korkeus on 62,5 metriä. Järvi saa vetensä Kastamonítsan lähteistä ja Lasíthin ylätasangolta, ja siihen mahtuu noin 27,3 miljoonaa kuutiometriä vettä. Sitä käytetään Iraklionin ja Ágios Nikólaoksen seutujen vesihuoltoon. Mainittuihin kaupunkeihin johtaa järvestä 74 kilometriä pitkä vesijohto.
Aiheesta muualla

Kuvia tai muita tiedostoja aiheesta Aposelémis Wikimedia Commonsissa
Alkaline Trion diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 10 |  |
| ↙Kokoelmat | 4 |  |
| ↙EP:t | 4 |  |
| ↙Singlet | 18 |  |
| ↙Videot | 2 |  |
| ↙Musiikkivideot | 13 |  |
Tämä on yhdysvaltalaisen punk rock-yhtye Alkaline Trio diskografia.
Studioalbumit

Goddamnit! (1998)
Maybe I’ll Catch Fire (2000)
From Here to Infirmary (2001)
Good Mourning (2003)
Crimson (2005)
Agony & Irony (2008)
This Addiction (2010)
My Shame Is True (2013)
Is This Thing Cursed? (2018)
Blood, Hair, and Eyeballs (2024)
Kokoelmalevyt

Alkaline Trio (2000)
Remains (2007)
Damnesia (2011)
Past Live Boxset (2018)
Split-albumit

Alkaline Trio / Hot Water Music (2002)
BYO Split Series Volume V (2004)
EP:t

For Your Lungs Only (1998)
I Lied My Face Off (1999)
Broken Win (2013)
E.P. (2020)
Videoalbumit

Halloween at the Metro (2003)
Past Live (2018)
Singlet

Sundials (1997)
Alkaline Trio / Blue Meanies (2000)
Stupid Kid (2001)
Private Eye (2001)
Hell Yes (2001)
Halloween (2002)
We've Had Enough (2003)
All on Black (2003)
Time to Waste (2005)
Mercy Me (2005)
Burn (2006)
Alkaline Trio / Smoking Popes (2007)
Help Me (2008)
Over and Out (2008)
This Addiction (2010)
The American Scream (2010)
I Wanna Be A Warhol (2013)
Blackbird (2018)
Blood, Hair, And Eyeballs (2024)
Musiikkivideot

| Vuosi | Kappale | Ohjaaja(t) |
| --- | --- | --- |
| 1999 | "Goodbye Forever" | Adam Levin, Matt Bettinelli-Olpin |
| 2001 | "Stupid Kid" | Matthew Barry, Maureen Egan |
| 2001 | "Private Eye" |  |
| 2003 | "We've Had Enough" | Tomorrow's Brightest Minds |
| 2005 | "Time to Waste" | Joseph Hahn |
| 2005 | "Mercy Me" | Ben Goldman |
| 2006 | "Burn" | Piper Ferguson |
| 2007 | "Warbrain" | Josh Stern |
| 2008 | "Help Me" | Josh Forbes |
| 2010 | "This Addiction" | Matthew Stawski |
| 2011 | "Clacicle" |  |
| 2013 | "I, Pessimist" |  |
| 2013 | ""I Wanna Be A Warhol" | Rob Soucy |
António Ferreira Gomes

António Ferreira Gomesin patsas Portossa
António Ferreira Gomes (10. toukokuuta 1906 Milhundos – 13. huhtikuuta 1989) oli portugalilainen roomalaiskatolinen piispa. Hänet vihittiin papiksi Porton hiippakuntaan 22. syyskuuta 1928 ja nimitettiin Portalegren koadjuuttoripiispaksi sekä Rhanduksen titulaaripiispaksi 15. tammikuuta 1948. Piispaksi vihkiminen seurasi 2. toukokuuta. Pääkonsekraattorina toimi Agostinho de Jesus e Souza, jota avustivat António Valente da Fonseca ja Manuel Marilla Ferreira da Silva.
Ferreira Gomesista tuli 6. heinäkuuta 1949 Portalegren piispa. 31. heinäkuuta 1952 hän sai nimityksen Porton piispaksi, jona hän toimi, kunnes jäi eläkkeelle 12. helmikuuta 1982. Hän osallistui Vatikaanin toiseen kirkolliskokoukseen.
Andrés Ortíz-Osés

Andrés Ortiz-Osés
Andrés Ortiz-Osés (1943 Tardienta – 18. kesäkuuta 2021 Zaragoza) oli espanjalainen filosofi. Hän toimi Deuston yliopiston hermeneutiikan professorina Bilbaossa.
Ortiz-Osés on ollut Hans-Georg Gadamerin oppilaana ja kuulunut Eranos-piiriin, joka on saanut vaikutteita Carl Jungilta. Hän on ollut tuomassa jungilaista ajattelua espanjankieliseen kulttuuripiiriin.
Ortiz-Osés on symbolisen hermeneutiikan kehittäjä. Hänen pääväittämänsä koskien maailman symbolista ymmärtämistä on, että merkitys on todellisen haavan symbolista parantamista.
Teoksia

Hermeneutiikan alan tutkielmat
Antropología Hermenéutica (1973)
Mundo, hombre y lenguaje crítico (1976)
Comunicación y experiencia interhumana (1977)
La nueva Filosofía hermenéutica (1986)
Symbolien ja myyttien ja erityisesti baskien mytologian tutkimus
El matriarcalismo vasco (1980)
El inconsciente colectivo vasco (1982)
Antropología simbólica vasca (1985)
La identidad cultural aragonesa (1992)
La Diosa Madre (1996)
Las claves simbólicas de nuestra cultura (1992)
Cuestiones fronterizas (1999)
Metafysiikka
Metafísica del sentido (1989)
Cuestiones fronterizas (1999)
La razón afectiva (2000)
Amor y Sentido (2003)
Aforismit
Co-Razón (1996)
Experiencia / Existencia (2006)
Filosofía de la experiencia (2006)
Aiheesta muualla

Andrés Ortíz-Osésin kotisivu (Arkistoitu – Internet Archive) (espanjaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Andrés Ortiz-Osés
Käännös suomeksi
Anton Eberl

Anton Eberl
Anton Franz Josef Eberl (13. kesäkuuta 1765 Wien – 11. maaliskuuta 1807) oli itävaltalainen säveltäjä ja pianisti. Hän ystävystyi Wolfgang Amadeus Mozartin kanssa, sai tältä rohkaisua urallaan ja mahdollisesti opiskeli tämän johdolla. Ainakin Eberlin säveltämiä pianokappaleita tiedetään julkaistun jo vuonna 1788 virheellisesti Mozartin nimissä. Hän sai suurta arvostusta soitinmusiikin teoksillaan, joita pidettiin jopa Ludwig van Beethovenin sävellysten veroisina; Eberlin sinfonia Es-duurissa esitettiin Beethovenin 3. sinfonian (Eroica) kantaesityksen yhteydessä, ja sitä itse asiassa pidettiin aikanaan näistä teoksista vahvempana.
Eberlin tuotannossa voi kuulla jo romantiikan enteitä. Esimerkiksi hänen pianosonaatissaan (g-molli) on piirteitä, joiden kaltaiset tulivat myöhemmin tutuiksi César Franckin, Frédéric Chopinin ja Franz Lisztin musiikin kautta. Eberliltä ei ole säilynyt näyttämömusiikkia, mutta hänen varhaisin näyttämöteoksensa sai osakseen positiivista palautetta Christoph Willibald Gluckilta.
Aiheesta muualla

IMSLP: Anton Eberl: nuotteja
Arbogan kokous

Arbogan kokous tai Arbogan herrainpäivät (ruots. Arboga möte) oli vuonna 1435 Arbogassa pidetty kokous, jossa keskusteltiin ja päätettiin Ruotsin valtion asioita. Tästä syystä sitä yleensä kutsutaan Ruotsin ensimmäisiksi valtiopäiviksi. Tätä kokousta on pidetty Ruotsin ensimmäisinä valtiopäivinä, jossa kaikki säädyt olivat koolla.
Syy kokoukseen oli vuosi aiemmin tapahtunut Bergslagenissa kapina, jota johti Engelbrekt Engelbrektinpoika. Kapina levisi nopeasti ympäri Ruotsia ja Tanskalle kuuluvaa Hallandia ja Eerik Pommerilainen syrjäytettiin vallasta. Herrainpäivillä Engelbrekt valittiin Ruotsin sotajoukkojen johtajaksi (ruots. rikshövitsman). Myöhemmin samana vuonna Eerik Pommerilainen sai valtansa takaisin 14. lokakuuta luvattuaan hoitaa velvollisuuksiaan paremmin.
Aiheesta muualla

Arboga 1435 - Ensimmäiset valtiopäivät puolituhatta vuotta sitten, Suomen Kuvalehti, 12.01.1935, nro 2, s. 24, Kansalliskirjaston digitaaliset aineistot
Arne Hovde

| Mitalit | Mitalit | Mitalit |  |
| --- | --- | --- | --- |
|  Arne Hovde vuonna 1934 |  Arne Hovde vuonna 1934 |  Arne Hovde vuonna 1934 |  |
Maa:   Norja
Miesten mäkihyppy
| MM-kilpailut  | MM-kilpailut  | MM-kilpailut  |  |
|  Hopeaa | Sollefteå 1934 | mäkihyppy |  |
Arne Hovde oli norjalainen mäkihyppääjä, joka kilpaili 1930-luvun alkupuolella. Hän voitti hopeaa mäkihypyssä vuoden 1934 hiihdon maailmanmestaruuskilpailuissa Sollefteåssa.
Aiheesta muualla

Arne Hovde Kansainvälinen hiihtoliitto (FIS). (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Arne Hovde
Käännös suomeksi
Alison Sudol

| Alison Sudol |
| --- | --- |

Henkilötiedot
Koko nimi:  Alison Loren Sudol
Syntynyt: 23. joulukuuta 1984 (ikä 39) Seattle, Washington, Yhdysvallat
Ammatti:  näyttelijä, laulaja, säveltäjä ja ohjaaja
Näyttelijä
Taiteilijanimet:  A Fine Frenzy, Alison Monro
Aktiivisena:  1997–
Aiheesta muualla
www.alisonsudol.com
IMDb
Elonet
Alison Loren Sudol (s. 23. joulukuuta 1984 Seattle, Washington) on yhdysvaltalainen näyttelijä, laulaja, säveltäjä ja musiikkivideoiden ohjaaja. Hän on tunnettu paremmin laulaja-nimellään A Fine Frenzy. Sudolin tunnetuin rooli näyttelijänä, on elokuvassa  Ihmeotukset ja niiden olinpaikat, Queenie Goldsteinina. Hän näytteli Queenieta myös ihmeotuksien jatko-osissa Grindelwaldin rikokset ja Dumbledoren salaisuudet. Sudolin musiikkia on käytetty useissa sarjoissa ja elokuvissa.
Nuoruus

Sudol syntyi Seattlessa dramaattisten taiteiden opettajalle Sondra (Fraser) West-Moorelle ja näyttelijävalmentaja John Sudolille.  Hän ja molemmat vanhemmat muuttivat Los Angelesiin, Sudolin vanhempien eron jälkeen, kun Sudol oli viisivuotias.  Hän varttui kuunnellen monenlaista musiikkia, mukaan lukien Aretha Franklinia, Ella Fitzgerald ja muita swing-artisteja.  Sudol on maininnut Bob Dylanin, Johnny Cashin sekä Simon and Garfunkelin suurimmiksi musiikillisiksi esikuvikseen.
Sudol valmistui lukiosta 16-vuotiaana. Hän piti itseään "nörttinä ja hiljaisena", eikä "juonut tai polttanut tai tehnyt mitään sellaista".  Hän kertoi haastattelijalle: "Olin niin hermostunut, että menin yliopistoon erittäin nuorena. Ajattelin, että otan kaksi vuotta ja yritän selvittää, mitä teen musiikin parissa. Ja kun olin 18-vuotias, olin niin syvällä musiikin maailmassa, etten halunnut lopettaa.
Sudolila oli intohimo kirjallisuuteen, ja hän uppoutui C. S. Lewisin, E. B. Whiten, Lewis Carrollin, Anthony Trollopen ja Charles Dickensin teoksiin.  Hänen taiteilijanimensä, A Fine Frenzy, on otettu William Shakespearen Kesäyön unelman säkeestä: "Runoilijan silmä pyörähtelee hienossa kiihkossa taivaasta maan päälle, maasta taivaaseen" (Apt 5, kohtaus 1).  Sudol opetteli soittamaan pianoa ja sen jälkeen hän alkoi kirjoittaa kappaleita.
Sudolin lähettämänsä lyhyt demo sai huomiota EMI:n Jason Flomilta, joka allekirjoitti hänen sopimuksensa käytyään Sudolin talossa ja "kuunneltuaan hänen näytelmänsä".
Ura > 2014-tuotanto: näyttelijänä

Vuonna 2014 Sudol keskittyi näyttelijäuransa.  Hän näytteli Kayaa Amazon Video -sarjan Transparent ensimmäisen kauden toistuvissa näyttelijöissä, laulajana ja Jay Duplassin hahmon Joshin rakkaudenkohteena. Hän näytteli myös televisiosarjassa Dig arkeologi Emma Wilsonia.  Elle nimesi Sudolin yhdeksi "7 tämän kauden jännittävimmästä uudesta tulokkaasta TV:ssä" tammikuussa 2015.
Vuonna 2016 Sudol näytteli Queenie Goldsteinia elokuvassa Ihmeotukset ja niiden olinpaikat, joka sijoittuu samaan jatkumoon kuin J. K. Rowlingin kirjoittamat Harry Potter -kirjat. Elokuva sijoittuu New Yorkiin 65 vuotta ennen Harry Potterin tarinan alkua, ja perustuu samannimiseen Tylypahkan oppikirjaan, saten sen kirjoittajan, taikazoologi Lisko Scamanderin seikkailuja. Sudol esitti Queenieta myös elokuvan jatko-osissa Ihmeotukset: Grindelwaldin rikokset ja Ihmeotukset: Dumbledoren salaisuudet (2022).
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Alison Sudol
Käännös suomeksi
Antonio Realubin Tobias

Antonio Realubin Tobias vuonna 2014.
Antonio Realubin Tobias (s. 13. kesäkuuta 1941 Ilocos Norte) on filippiiniläinen roomalaiskatolinen piispa. Hänet vihittiin papiksi Manilan arkkihiippakuntaan 21. joulukuuta 1965 ja nimitettiin Zamboangan arkkihiippakunnan vihkipiispaksi sekä Tipasa in Numidian titulaaripiispaksi 3. marraskuuta 1982. Piispaksi vihkiminen seurasi 25. tammikuuta 1983. Pääkonsekraattorina toimi Bruno Torpigliani, jota avustivat Francisco Raval Cruces ja Oscar V. Cruz.
Tobias sai 14. syyskuuta 1984 nimityksen Pagadianin ja 28. toukokuuta 1993 San Fernando de La Unionin piispaksi. Hänet siirrettiin 21. kesäkuuta 2003 Novalichesin apostoliseksi hallitsijaksi, ja 25. marraskuuta 2003 hänet nimitettiin sen piispaksi.
Avesta (täsmennyssivu)

Avesta voi tarkoittaa seuraavia:
Avesta, zarathustralaisuuden pyhien kirjoitusten kokoelma
avesta, muinaispersialainen kieli
Avesta, kunta Taalainmaalla, Ruotsissa
Avesta, Avestan kunnan keskustaajama
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Avesta”, voi hakea sivunnimihaulla, laajalla sivunnimihaulla tai tekstihaulla.
Albertosaurus

| Albertosaurus |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  Tetanurit Tetanurae
Yläheimo::  Tyrannosaurit Tyrannosauroidea
Heimo::  Tyrannosauridae
Alaheimo::  Albertosaurinae
Suku::  Albertosaurus
Laji::  sarcophagus
Kaksiosainen nimi
 Albertosaurus sarcophagus  Osborn, 1905 
Synonyymit
 Deinodon sarcophagus  Albertosaurus arctunguis  Deinodon arctunguis 
Katso myös
   Albertosaurus Wikispeciesissä   Albertosaurus Commonsissa 
Infobox OKNimi-testi OK: 
Albertosaurus oli suurikokoinen teropodi, joka eli noin 76-70 miljoonaa vuotta sitten liitukaudella. Albertosaurus on saanut nimensä Kanadassa sijaitsevasta Albertan provinssista, josta tämän dinosauruksen fossiileita on löydetty.
Anatomia

Albertosauruksen pituus täysikasvuisena oli noin 10 metriä ja paino 2-3 tonnia.
Albertosauruksella oli suurikokoinen pää ja lyhyet eturaajat, kuten muilla tyrannosaureilla. Sillä oli pitkä häntä ja se oli kahdella jalalla liikkuja. Albertosauruksen kallo ja lonkkaluut olivat lyhyemmät kuin muilla tyrannosaureilla. Kuten muilla teropodeilla, myös Albertosauruksella oli pitkät takaraajat.
Albertosauruksen uskotaan kävelleen noin 14-21 kilometrin tuntivauhtia. Sen maksiminopeus on ollut 30 km/h. On mahdollista että Albertosaurus on kyennyt juoksemaan myös 40 kilometrin tuntivauhtia. Nuoret yksilöt ovat saattaneet olla nopeampia kuin aikuiset.
Albertosauruksen kallon pituus oli metri. Sen kaula oli normaalisti S-asennossa. Albertosauruksen silmät näyttivät enemmän sivuille kuin tyrannosaurus rexillä, minkä takia Albertosaurus on todennäköisesti ollut huonompi etäisyyden arvioinnissa kuin tyrannosaurus rex.
Albertosauruksella oli alaleuassa 14-16 hammasta ja yläleuassa 17-19. Sen yläleuassa oli kummallakin puolella neljä normaalia pienempää hammasta, jotka olivat D-muotoisia ja pakkautuneet tiiviisti yhteen. Albertosauruksen puruvoiman on arveltu olleen noin 3413 newtonia. Esimerkkinä tyrannosaurus rexillä puruvoima oli noin 35 000-57 000 newtonia.
Kasvu

Fossiileista on saatu selville että Albertosaurus oli kaksivuotiaana noin kaksi metriä pitkä ja 50 kilogrammaa painava. Suurin ja vanhin löydetty Albertosaurus on ollut kuollessaan noin 28-vuotias. Kuten muilla tyrannosaureilla, myös Albertosauruksella kasvu oli nopeinta 4-16-vuotiaana.  Kasvupyrähdyksen aikana Albertosauruksen paino on saattanut kasvaa jopa 122 kilon vuosivauhtia.
Fossiilit

Albertosauruksesta on löydetty 26 yksilön jäänteitä. Suurin osa näistä jäänteistä on löydetty Horseshoe Canyonin muodostelmasta, Albertasta. Tästä on voitu olettaa, että Albertosaurus on mahdollisesti ollut laumaeläin. Monet löydetyt yksilöt ovat olleet noin 14-vuotiaita kuollessaan.
Ensimmäinen Albertosauruksen fossiili, osittainen kallo, löydettiin vuonna 1884, löytäjänä Joseph Burr Tyrellin johtama geologinen tutkimusryhmä. Vuonna 1889 Tyrellin kollega löysi Albertosauruksen kallon ja luurangon osia. Paleontologi Edward Drinker Cope antoi tälle lajille nimeksi Laelaps incrassatus. Vuonna 1904 Lawrence Lamb tutki fossiileja uudelleen ja vaihtoi nimeksi Dryptosaurus incrassatus. Vuonna 1905 paleontologi Henry Fairfield Osborn vaihtoi lajille nimeksi Albertosaurus sarcophagus.
Ravinto

Albertosaurus oli muiden teropodien tapaan lihansyöjä. Albertosauruksen kanssa samoilla seuduilla on elänyt monenlaisia kasvinsyöjädinosauruksia, kuten hadrosaureja, sarvipääliskoja ja ornithopodeja. Nämä ovat varmasti olleet Albertosauruksen ruokalistalla.
Muuta

Albertosauruksen tieteellinen nimi sarcophagus tulee kreikan kielen sanasta sarkophagos, mikä tarkoittaa lihansyöjää.
Aiheesta muualla

http://www.dinosaur-world.com/tyrannosaurs/albertosaurus_sarcophagus.htm (englanniksi)
http://www.prehistoric-wildlife.com/species/a/albertosaurus.html (englanniksi)
Antraniilihappo

| Antraniilihappo |
| --- | --- |

Tunnisteet
IUPAC-nimi:  2-aminobentsoehappo
CAS-numero:  118-92-3
PubChem CID:  227
SMILES:  C1=CC=C(C(=C1)C(=O)O)N 
Ominaisuudet
Molekyylikaava:  C7H7NO2
Moolimassa:  137,136 g/mol
Sulamispiste:  146,5 °C 
Tiheys:  1,4 g/cm3 
Liukoisuus veteen:  3,5 g/l (20 °C) 
Antraniilihappo (C7H7NO2) on aromaattinen aminohappo. Huoneenlämmössä antraniilihappo on ulkomuodoltaan valkoisia ja keltaisia kiteitä. Aine on heikko happo. Yhdisteestä käytetään myös nimiä 2-aminobentsoehappo, karboksianiliini ja 1-amino-2-karboksibentseeni.
Biologinen rooli

Antraniilihappo on välituote mikro-organismien syntetisoidessa aminohappo tryptofaania. Organismit syntetisoivat ainetta sikimihaposta. Vastaavasti alaniinin metaboliassa kynureninaasientsyymi hajottaa kynureniinin antraniilihapoksi ja alaniiniksi.
Teollinen käyttö

Antraniilihappoa käytetään väriaineiden, lääkkeiden ja esterien ja sakariinin valmistuksessa. Lisäksi aine kykenee absorboimaan UV-säteilyä ja estämään korroosiota.
Aiheesta muualla

Wikimedia Commonsissa on kuvia tai muita tiedostoja aiheesta .
Human Metabolome Database: 2-Aminobenzoic acid (englanniksi)
KEGG: Anthranilic acid (englanniksi)
ChemBlink: Anthranilic acid (englanniksi)
Auvo Nieminen

Auvo Kalervo Nieminen (10. maaliskuuta 1936 Koijärvi – 8. toukokuuta 2020 Helsinki) oli suomalainen juristi ja hallintoneuvos.
Nieminen valmistui oikeustieteen kandidaatiksi (tuolloin nimellä lainopin kandidaatti) Helsingin yliopistosta vuonna 1962. Samana vuonna hän pääsi töihin Helsingin kaupungin liikevaihtoverotoimistoon tarkastajaksi. 1970 hän siirtyi verohallitukseen välillisen verotuksen ylitarkastajaksi. Vuonna 1975 hänet pyydettiin Teollisuuden Keskusliiton veroasiamieheksi ja virkavuosien kerttyessä hänestä tuli lopulta liiton apulaisjohtaja.
Vuonna 1978 Nieminen palasi takaisin Verohallitukseen välittömän verotuksen osaston johtajaksi ja kollegion jäseneksi. Vuonna 1982 hänet kutsuttiin korkeimman hallinto-oikeuden jäseneksi. Hän oli korkeimman hallinto-oikeuden ylimääräinen hallintoneuvos 1982–1987 ja hallintoneuvos vuodesta 1987–2000.
Hän jäi eläkkeelle hallintoneuvoksen virasta vuonna 2000.
Virkatoimiensa ohessa Nieminen oli myös Suomen Valkoisen Ruusun ritarikunnan komentaja.
Aiheesta muualla

Auvo Niemisen muistokirjoitus Helsingin Sanomissa
Annely Akkermann

| Annely Akkermann |
| --- | --- |
 Akkermann vuonna 2011.
Viron valtiovarainministeri
 Kaja Kallaksen II hallitus 19. lokakuuta 2022 – 17. huhtikuuta 2023  
Edeltäjä:  Keit Pentus-Rosimannus
Seuraaja:  Mart Võrklaev
Riigikogun jäsen
 2019–2022 2011–2015  
Henkilötiedot
Syntynyt: 5. lokakuuta 1972 (ikä 52) Kihnu, Viron SNT
Tiedot
Puolue:  Reformipuolue
Muut puolueet:  Isänmaa (2002–2018)
Koulutus:  Tarton yliopisto
Annely Akkermann (s. 5. lokakuuta 1972 Kihnu) on virolainen reformipuolueen poliitikko. Hän toimi Viron valtiovarainministerinä 2022–2023. Hän kuului aiemmin Isänmaa-puolueeseen.
Aiheesta muualla

Kuvia tai muita tiedostoja aiheesta Annely Akkermann Wikimedia Commonsissa
Auburnin järjestelmä

Elam Lynds
Auburnin järjestelmä on vankeinhoitojärjestelmä, jossa tavoitteena on suojella vankeja muiden vankien turmelevalta vaikutukselta pitämällä vangit öisin yksityiskopeissa. Päivisin vangit työskentelevät keskenään, mutta eivät saa keskustella keskenään. Järjestelmä on saanut nimensä New Yorkin Auburnin vankilan mukaan.
Järjestelmän kehittäjä oli yhdysvaltalainen Elam Lynds, josta tuli Auburnin vankilanjohtaja vuonna 1821.
Auchin roomalaiskatolinen hiippakunta

| Auchin roomalaiskatolinen hiippakunta |
| --- | --- |
 Edon osavaltion sijainti Nigerian kartalla. Hiippakunta kattaa osan osavaltion alueesta.
Kirkkokunta:  Katolinen kirkko
Seurakuntia:  43
Jäseniä:  110 889 eli 11,1% alueen väkiluvusta (2015)
Perustettu:  4. joulukuuta 2002
Erotettiin:  Benin Cityn arkkihiippakunnasta
Piispa:  Gabriel Ghiakhomo Dunia
Virallinen sivusto
Auchin roomalaiskatolinen hiippakunta on katolinen hiippakunta Nigeriassa. Se toimii Edon osavaltiossa keskuspaikkanaan Auchin kaupunki. Se perustettiin 4. joulukuuta 2002 erottamalla se Benin Cityn arkkihiippakunnasta.
Vuonna 2015 hiippakuntaan kuului 43 seurakuntaa, joihin kuului yhteensä 110 889 jäsentä. Nämä muodostivat 11,1% hiippakunnan alueen väkiluvusta.